Document ID: 32007R0116

32007R0116
L 035/7
SLUŽBENI LIST EUROPSKE UNIJE
07.02.2007.
UREDBA KOMISIJE (EZ) br. 116/2007
od 7. veljače 2007.
o izmjeni Uredbe (EZ) br. 382/2005 o utvrđivanju detaljnih pravila za primjenu Uredbe Vijeća (EZ) br. 1786/2003 o zajedničkoj organizaciji tržišta osušene krme
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1786/2003 od 29. rujna 2003. o zajedničkoj organizaciji tržišta osušene krme (1), a posebno njezin članak 20.,
uzimajući u obzir Uredbu Vijeća (EZ) br. 1782/2003 od 29. rujna 2003. o zajedničkim pravilima za programe izravne potpore u sklopu zajedničke poljoprivredne politike i o uvođenju određenih programa potpore poljoprivrednicima te o izmjeni Uredbi (EEZ) br. 2019/93, (EZ) br. 1452/2001, (EZ) br. 1453/2001, (EZ) br. 1454/2001, (EZ) 1868/94, (EZ) br. 1251/1999, (EZ) br. 1254/1999, (EZ) br. 1673/2000, (EEZ) br. 2358/71 i (EZ) br. 2529/2001 (2), a posebno drugi podstavak članka 71. stavka 2. te Uredbe,
budući da:
(1)
Iskustvo stečeno kroz provedbu Uredbe Komisije (EZ) br. 382/2005 (3) pokazalo je da tekst članka 34.a te Uredbe treba biti precizniji u pogledu uvjeta prihvatljivosti za dodjelu potpore predviđenih u navedenom članku te da je potrebno odrediti rokove za plaćanje takve potpore.
(2)
Uredbu (EZ) br. 382/2005 treba stoga na odgovarajući način izmijeniti.
(3)
Mjere predviđene ovom Uredbom su u skladu s mišljenjem Zajedničkog upravljačkog odbora za žitarice i izravna plaćanja,
DONIJELA JE OVU UREDBU:
Članak 1.
Članak 34.a Uredbe (EZ) br. 382/2005 mijenja se kako slijedi:
1.
Stavak 1. zamjenjuje se sljedećim:
„1. Odstupajući od članka 18. stavka 3. ove Uredbe, osušena krma proizvedena tijekom tržišne godine 2005./06. koja nije napustila prerađivačko poduzeće ili jedno od skladišnih lokacija navedenih u članku 3. točki (a) do 31. ožujka 2006. ispunjava uvjete za potporu iz članka 4. Uredbe (EZ) br. 1786/2003 za tržišnu godinu 2005./06. i kad je to primjereno, potporu iz drugog podstavka. članka 71. stavka 2Uredbe (EZ) br. 1782/2003, ako:
(a)
udovoljava zahtjevima iz članka 3. ove Uredbe;
(b)
napušta prerađivačko poduzeće tijekom tržišne godine 2006./07. pod nadzorom nadležnog tijela u skladu s uvjetima utvrđenim u člancima 10. i 11. ove Uredbe;
(c)
je evidentirana unutar nacionalnih zajamčenih količina dodijeljenih navedenim državama članicama za tržišnu godinu 2005./06.;
(d)
ako je deklarirana i certificirana tijekom tržišne godine 2005./06.”
2.
Dodaje se sljedeći stavak 3.:
„3. Ne dovodeći u pitanje rok od 90 dana za provjeru zahtjeva za dodjelu potpore određenog u članku 20. stavku 2., potpora koju korisnici mogu zahtijevati isplaćuje se prema sljedećim uvjetima:
(a)
potpora utvrđena u članku 4. Uredbe (EZ) br. 1786/2003 isplaćuje se prerađivačkim poduzećima u roku od 30 radnih dana nakon što je agencija za plaćanja donijela odluku o plaćanju;
(b)
potpora iz drugog podstavka članka 71. stavka 2. Uredbe (EZ) br. 1782/2003 isplaćuje se u roku iz članka 35. stavka 3. ove Uredbe.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. veljače 2007.

Labels: 1
15
6